cyanic-selkie/wikianc huggingface dataset:
Mexicos Grand Prix 2016
Løpet ble vunnet av Mercedes-føreren Lewis Hamilton, som startet fra pole position. På andreplass kom hans teamkollega Nico Rosberg, mens Red Bulls Daniel Ricciardo tok tredjeplassen.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
John Hopkins (skuespiller)
John Hopkins (født 1974) er en britisk skuespiller, mest kjent for rollen som «Dan Scott» i fjernsynsserien Mord og mysterier.
Hopkins tok sin dramautdannelse ved Royal Academy of Dramatic Art, og studerte engelsk ved University of Leeds fra 1993 til 1996. I studietiden ble han med i studentenes teatergruppe og opptrådte i en rekke oppsetninger, herunder Equus og Hvem er Ernest. Etter å ha fått sin universitetsgrad ble han med i Royal Shakespeare Company.
Granite City (Illinois)
Den har og dekker et areal på 53,8 km².
John Hopkins (skuespiller)
I 2004 til 2005 spilte han i Mord og mysterier og i spillefilmen Experiment.
Garage
Garage var en bar med tilholdssted i Bergen (tidligere fantes en avdeling også i Oslo; se nedenfor) med egen konsertavdeling. Bergensavdelingen ble opprettet i 1990 av veteraner i Bergens rockemiljø, hadde fra begynnelsen av rockeprofil og ble på kort tid et av byens mest populære utesteder, særlig blant studenter. På grunn av kommunale regler om åpningstid var barlokalet i flere år delt i to separate avdelinger med forskjellig åpningstid.
Oslo-avdelingen ble åpnet i 2004 i lokaler som tidligere tilhørte rockeklubben So What. Denne ble eiet og drevet av Garage i samarbeid med Oslo-utestedet Café Mono. Avdelingen hadde i tillegg til bar og konsertscene uteservering. Oslo-avdelingen stengte i 2010.
Garage var utsmykket med Spellemannstatuetter gitt av Spellemannprisvinnere med lokal tilknytning (det samme var avdelingen i Oslo).
Garage ble lagt ned 29. september 2018 etter en lengre konflikt med huseier.
Fylkesvei 4850
Fylkesvei 922 i Rogaland går mellom Solvang og Salhusvegen i Haugesund.
Strekningen ble fastlagt 2019, og består av en delstrekning av den tidligere fylkesvei 922.
Kjell O. Kran
Kjell Olav Kran (født 10. august 1937 i Oslo) er en norsk siviløkonom, næringlivsleder og tidligere president i Norges Idrettsforbund.
Han ble utdannet Lic. Oec. ved Universitetet i St. Gallen i Sveits i 1963. Kran var administrerende direktør i ABC Bank 1987–1996 og styreleder i Statoil 1996–1999. Han har også vært konsernsjef i Sparebanken NOR og viseadministrerende direktør i Norcem. Kran var president i Norges Idrettsforbund og Olympiske Komité i perioden 1999–2004. Han gikk i 2004 av som idrettspresident etter at det ble klart at det bokførte underskuddet for 2003 var på 35,9 millioner kroner. Karl-Arne Johannessen overtok stillingen etter Kran.
I 1995 fikk Kran utmerkelsen «årets leder» av tidsskriftet Økonomisk Rapport.
Kran har vært aktiv håndballspiller i norsk og sveitsisk serie. Han har vunnet flere junior-NM-titler i tennis, og har spilt ungdomslandskamper i bandy. Han var i ti år formann i Golia Tennisklubb, og har vært oppmann for både tennis og bandy i Bestum IF. Under Vinter-OL 1994 var han medlem av en ressursgruppe.
Evan Bayh
Birch Evans Bayh III (, født 26. desember 1955 i Shirkieville i Indiana) er en amerikansk advokat og demokratisk politiker.
Biografi
Han var Secretary of State i delstaten Indiana 1986–1989 og guvernør 1989–1997, hvoretter han representerte delstaten i Senatet 1999–2011. Gjennom disse årene var han medlem av fem komiteer, og satt som formann i Senatets underkomité for sikkerhet og internasjonal handel og finans. Bayh ble regnet som en moderat og sentrumsorientert demokrat. Han hadde ambisjoner foran presidentvalget i 2008, men trakk sitt kandidatur tidlig og anbefalte velgerne å stemme på Hillary Clinton. Bayh ble senere nevnt som en aktuell visepresidentkandidat for Barack Obama. I 2010 stilte ikke Bayh til gjenvalg, og begrunnet dette med en polarisert debatt som forsinket politiske prosesser.
Simen Tveitereid
Simen Tveitereid (født 1971 ) er en norsk journalist og forfatter. Han er medeier i nettmagasinet Harvest Magazine og har gitt ut bøkene: ''Et fritt liv. Om å ønske seg noe annet i verdens rikeste land (2018), Northug Nansen og jeg (2012) og Hva skal vi med barn'' (2008, Kagge forlag).
Evan Bayh
Biografi
Bayh har bachelorgrad i bedriftsøkonomi og offentlig politikk fra Indiana University Kelley School of Business fra 1978 og kandidatgrad i rettsvitenskap fra University of Virginia School of Law fra 1981. Han var dommerfullmektig før han ble privatpraktiserende advokat i Indianapolis i 1980-årene. I perioden 1997–1998 var han advokat og partner i advokatfirmaet Baker & Daniels LLP, i tillegg til å forelese ved Indiana University Kelley School of Business. Etter sin tid i Senatet har Bayh vært partner i advokat- og lobbyfirmaet McGuireWoods LLP i Washington, D.C., seniorrådgiver i oppkjøpsfondet Apollo Global Management, kommentator for Fox News og styremedlem i flere industriselskaper.
Evan Bayh er sønn av tidligere senator Birch Bayh.
Claudio Saracini
Claudio Saracini (1586–1630) var en italiensk komponist, luttenist og sanger fra tidligbarokken. Han var en av de mest berømte og framtredende komponister innen den monodiske stilen.
Liv
Saracini var født inn i en adelsfamilie, sannsynligvis i Siena. Lite er kjent om utdannelsen hans, men det antas at han foretok omfattende reiser i ungdommen, for ikke bare knyttet han mange utenlandske kontakter, han tok også opp ulike lands musikkstiler i sin egen musikk. Det er ikke bevart kilder som kan dokumentere ansettelsesforhold, faktisk ser han ut til å ha vært en svært talentfull amatør, en som selv Claudio Monteverdi beundret. Saracini ble i blant kalt «Il Palusi», noe som kan tyde på at han var medlem av et akademi, men annet er ikke kjent. Musikken hans ble publisert i Venezia mellom 1614 og 1624.
Musikk og påvirkning
133 av Saracinis sanger er bevart. Alle er monodier, verdslige komposisjoner for solosang, ofte holdt i en høyt ornamentert stil med instrumentalakkompagnement. Bortsett fra én er alle på italiensk språk. Tekstene dekker et vidt spekter temaer, de kan være alvorlige, humoristiske eller erotiske. Stilen varierer fra diatonisk til kromatisk og er like eksperimentell som Sigismondo d'Indias.
Et unikt trekk hos Saracinis komposisjoner er at de i blant tar i bruk folkemusikalske trekk, deriblant musikk fra Balkan, noe som er ekstremt sjeldent i tidlig italiensk barokkmusikk. Sannsynligvis hørte Saracini folkemusikk under sine reiser i ungdommen. Påvirkningen er mest påfallende i de strofiske sangene. Én går i 5/4 – asymmetrisk metrikk er vanlig i balkansk folkemusikk.
Etter å ha vært neglisjert lenge, ble Saracinis musikk gjenstand for fornyet interesse på 1900-tallet. På grunn av musikkens eksperimentelle natur var det først bare musikkvitere som var interessert. Senere kom utøvere til, og musikken hans blir nå spilt inn relativt ofte og utgis gjerne på samlinger med verker av andre komponister fra samme epoke, for eksempel Monteverdi og Alessandro Grandi.
Cambarus tenebrosus
Cambarus tenebrosus eller «cavespring crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Niles (Illinois)
Niles er en amerikansk by som ligger i Cook County i Illinois.
Den har og dekker et areal på 15,14 km².
Divisjon (forband)
En divisjon er, innen landmilitærvirksomhet, et stort militært forband, vanligvis med rundt 10 000–25 000 soldater. I de fleste armeer består en divisjon av flere regimenter eller brigader, og i sin tur utgjør flere divisjoner et korps. En divisjon ledes oftest av en generalmajor.
Norge har ikke lenger noen divisjon i Forsvaret, etter nedleggelsen av 6. divisjonskommando i 2009.
Pelycothorax
Pelycothorax er en slekt av biller som hører til familien praktbiller (Buprestidae).
Divisjon (forband)
Sjøforsvar
Innenfor sjømilitær virksomhet er en divisjon en enhet under skvadron. Divisjonen består vanligvis av 2 til 4 fartøyer av samme type og ledes av en divisjonsjef ombord på ett av fartøyene. På grunn av reduksjon av antall fartøyer har man stort sett forlatt disse begreper for marinefartøy. Tidligere hadde man 1. Fregattdivisjon, 221 og 222 MTB divisjon (de to siste utgjorde 22 MTB skvadron).
Pelycothorax
Utseende
En middelsstor, avlang, svart praktbiller|praktbille, kroppen kledt med nokså lange, fine, lyse hår.
Levevis
De voksne billene besøker gjerne blomster.
Utbredelse
Arten lever i Mexico.
Gavrilo Princip
Gavrilo Princip, serbisk kyrillisk:  Гаврило Принцип (født i Obljaj ved Bosansko Grahovo i dagens Bosnia-Hercegovina, død 28. april 1918 i Theresienstadt i Böhmen i daværende Østerrike-Ungarn) var en bosnisk/serbisk student som myrdet den østerriksk-ungarske tronfølgeren Franz Ferdinand og hans hustru Sophie i Sarajevo den 28. juni 1914.
Mordet på erkehertug Franz Ferdinand og hans hustru utløste bestyrtelse over hele keiserriket. Til tross for at Franz Ferdinand var svært upopulær ble han ansett som energisk og moderniserende og attentatet utløste stor usikkerhet.
Royal Marines
Corps of Royal Marines, som regel bare kalt Royal Marines (RM), er den britiske marinens marineinfanteri. Korpset ble opprettet 28. oktober 1664 og er en av de eldste avdelingene i Storbritannias væpnede styrker. Opprinnelig var styrken, under navnet Duke of York and Albany's Maritime Regiment of Foot, underlagt hæren, men i 1755 ble de 50 kompaniene i tre divisjoner, under navnet His Majesty's Marine Forces, overført til admiralitetets kontroll. I 1802 fikk troppene navnet Royal Marines. I 1923 ble marineinfanteriet slått sammen med Royal Marine Artillery til Corps of Royal Marines.
RM er idag organisert i en kommandobrigade, 3 Commando Brigade, med tre underliggende kommandoer på bataljons størrelse, samt et antall andre avdelinger, deriblant Royal Marines Band, et treningssenter, en stormgruppe og en flåtebeskyttelsesgruppe.
Spesialstyrken Special Boat Service er også en del av Royal Marines.
Gavrilo Princip
Bakgrunn
Etter å ha gått i skoler i Sarajevo og Tuzla ble Princip bosatt i Beograd i mai 1912. Han var medlem av organisasjonen Unge Bosnia, støttet av Den svarte hånd, som ville ha en union mellom Bosnia og Serbia. Mordet ble noen måneder etterpå anført som den utløsende faktor til første verdenskrig.
Royal Marines
Grader og distinksjoner
Kilde:
Gavrilo Princip
Fengsel
Etter østerriksk lov dømte man ikke tenåringer til døden, men en fengselspsykiater spurte Princip om han beklaget sin handling, som hadde ført til handlingene som utløste første verdenskrig og så mange millioner menneskers død. Han svarte: «Om jeg ikke hadde gjort det, ville tyskerne bare funnet en annen unnskyldning.» Trolig hadde han rett. Tyske militære hadde lenge sagt at de kunne vinne en krig der og da, men ikke den dagen Russland hadde utviklet sitt jernbanenett til å kunne mobilisere hæren sin like raskt som den tyske – noe de anslo ville være tilfellet i 1917.
Maren Mørreaunet Selvaag
Maren Mørreaunet Selvaag (født 16. august 1988 i Bergen i Norge) er en norsk jazzpianist.
Karriere
Hun ble uteksaminert fra Norges musikkhøgskole med master i utøving/jazzpiano i 2015. Hun ble uteksaminert med bachelor i utøvende jazzpiano fra jazzlinja ved Norges teknisk-naturvitenskapelige universitet i 2010.
Klassresan
Klassresan er en svensk opera av Anders Nilsson til egen libretto, etter en idé av Lars Bäck. Operaen er komponert i 2003 på bestilling av Operahögskolan i Stockholm. Den hadde premiere 22. november samme år, i regi av Claes Fellbom.
Liste over byer i Minnesota
Liste over byer i Minnesota er en oversikt over byene i den amerikanske delstaten Minnesota.
Kullsyreholdig vann
Kullsyreholdig vann (også kjent som club soda, sodavann eller selters) er vann hvor karbondioksid-gass har blitt oppløst under trykk. Denne prosessen, kjent som karbonatisering, er en prosess som forårsaker vannet til å bli bruset. Kullsyreholdig vann er en avgjørende bestanddel i brus.
Deskriptiv etikk
Deskriptiv etikk er den delen av etikken som undersøker hvilke moralske verdier som fins i befolkningen og hvor utbredt de er. Mens den normative etikkens oppgave er å begrunne hva som er rett og galt, beskriver den deskriptive etikken hva som oppfattes som rett og galt.
Deskriptiv etikk er dermed en empirisk gren av etikken, som ikke bedømmer verdiene folk har, men dokumenterer dem. Om verdier varierer mellom ulike kulturer, samfunnslag eller generasjoner, er også en spørsmålsstilling som hører hjemme i den deskriptive etikken.
Ove Kvavik
Ove Kvavik (født 1985 i Kristiansand) er en norsk fotograf og billedkunstner.
Han deltok på Høstutstillingen 2018. Han har vært med i The Rest of Now, en del av Manifesta 7, og på Tegnebiennale 2008 , med arbeidet Erasing institution som viser fasaden av Kunstnernes Hus (hvor utstillingen fant sted) i form av en blyanttegning, som de besøkende ble invitert til å viske ut.
Claude Debussy
Claude Achille Debussy (født 22. august 1862 i Saint-Germain-en-Laye i Yvelines i Frankrike, død 25. mars 1918 i Paris) var en fransk komponist og regnes som en av grunnleggerne av impresjonismen i klassisk musikk.
Bakgrunn
Debussy vokste opp i svært trange kår. Faren, Manuel Debussy, eide en porselensbutikk, og jobbet også som handelsreisende og trykkerassistent, mens moren var skredder.
Det var Claudes første pianolærer, madame Mauté de Fleurville, som oppdaget hans musikalske talent. I 1872 sendte madame Mauté ham til konservatoriet i Paris, og han fikk ambisjoner om å bli pianovirtuos. Det ga han opp etter to mislykkede eksamineringer i 1878 og 1879.
Komponist
I 1880 begynte Debussy å studere komposisjon under Ernest Guiraud. Fra 1880 var han i tre år engasjert om sommeren hos en av Russlands rikeste arvinger, den kjente mesén Nadjesjda von Meck, som også understøttet Pjotr Iljitsj Tsjajkovskij gjennom mange år. Debussy fridde som 20-årig til hennes 16-årige datter Sophie (Sonia), men fikk nei. I 1884 vant han komposisjonsprisen Prix de Rome med kantaten L'enfant prodigue. Premien var midler til å studere i Roma. Han reiste året etter og studerte der i to år.
Innen arbeidsstipendiet var løpt ut vendte han tilbake til Paris der han kom i kontakt med symbolistiske diktere som Verlaine og Mallarmé og de impresjonistiske kunstnerne Monet, Sisley, Pisarro og Renoir. Wagners idéer om «allkunstverket» var meget populære i disse kretser, og den tydelige innflytelse fra Wagner merkes blant annet i Debussys Cinq poèmes de Charles Baudelaire. Han reiste til Bayreuth i 1888 og 1889 for å få høre mer av Wagner, men entusiasmen kjølnet etterhvert og Debussy vendte seg senere bort fra Wagners idealistisk-romantiske stil som han mente var en trussel mot den franske musikk.
Andre impulser som det javanesiske orkester som opptrådte på verdensutstillingen i Paris i 1889, Mussorgskijs opera Boris Gudonov og vennskapet med Erik Satie forandret Debussys tonespråk. Det førsta verk som ble møtt med større fremgang var Prélude à l'après-midi d'un faune (Forspill til en fauns ettermiddag) fra 1894, og sammen med verkene Nocturne (1899) og operaen Pelléas et Mélisande (1902) befestet han sin posisjon som en av datidens største komponister i Frankrike.
Debussy giftet seg med Rosalie (Lily) Texier i 1899. I 1903 hadde han en romanse med Emma Bardac, som var amatørsanger og gift med en bankmann. Året etter forlot Debussy sin kone og flyttet sammen med Emma. 30. oktober 1905 ble datteren Claude-Emma (med kallenavnet Chou-Chou) født, og foreldrene giftet seg 20. januar 1908.
Etter 1902 fikk Debussy vanskeligheter med å sluttføre de større verkene han planla. Han klarte ikke å fullbyrde noen av de fem operaer han påbegynte, og det eneste publiserte større orkesterverket La mer (1905). Derimot skrev Debussy etter påtrykk fra forleggeren Durant en rekke pianostykker, som for eksempel Estampes, Images (I–II), suitten Children's corner of Preludes (to bind).
Fra 1908 gjennomførte han av økonomiske grunner ett antall konsertreiser til Wien, Budapest, Italia, Nederland og Russland der han som dirigent fremførte sine verker.
Claude Debussy døde i Paris, og ble gravlagt på gravlunden Cimetière de Passy. Han har hatt innflytelse på en rekke komponister, med Igor Stravinskij og Maurice Ravel blant de tydeligste eksemplene.
Standardkubikkmeter
Standardkubikkmeter (Sm³) er en enhet for volumetrisk måling av olje, naturgass og naturgasskondensat ved standardbetingelser definert i ISO-standarden ISO 13443. Standardkubikkmeter angir hvor mange kubikkmeter det er av et stoff når stoffet har en temperatur på 15 °C og et trykk lik 101,325 kPa (standard lufttrykk).
Som for andre måleenheter, kan standardkubikkmeter brukes sammen med SI-prefiks som mega- (millioner) og giga- (milliarder). Normalt måles olje i megastandardkubikkmeter (MSm³) og gass i gigastandardkubikkmeter (GSm³).
1 Sm³ er lik:
Og motsatt:
Måleenheten blir ofte brukt sammen med oljeekvivalenter (o.e).
Idungården
Idungården er en forretningsgård i Midtbyen i Trondheim som ble oppført i perioden 1956–1957 for Livsforsikringsselskapet Idun, som hadde sitt avdelingskontor her. Bygningen rommer (per 2022) over 20 ulike bedrifter, med restaurant og flere butikker i første etasje, og med galleri i andre etasje. Sveriges konsulat har også tilhold i denne gården.
Gården har adresse Olav Tryggvasons gate 24, og ligger på hjørnet mot Nordre gate, med nordlig fasade mot Carl Johans gate og bakgård mot Moursundveita. Opprinnelig lå det flere tregårder i kvartalet frem til oppføringen og disse var adskilt av Moursundveita som gikk helt frem til Nordre gate mellom nummer 17 og 19. I Nordre gate 17 lå den tidligere Sylowgården og i nummer 19 lå Hotel D'Angleterre i perioden 1839–1938.
Bygningens arkitekt var Bjarne Borgersen, som vant den landsomfattende konkurransen om bygget i 1955 og som tegnet flere bygg i Trondheimsområdet. Idungården ble oppført som en sju-etasjers sen-funksjonalistisk forretningsgård med fasade bestående av betongpilarer, grønne fasadeplater og teakvinduer. Byggets interiør består av tidstypiske detaljer, hvor også teak går igjen som materiale i bygningsdetaljer. Entreprenør var AS Jernbeton. Avdelingskontoret for Idun i Trondheim ble grunnlagt i 1917, og frem til Idungården ble reist hadde kontoret tilhold ved Dronningens gate 8.
Viswanatha Satyanarayana
Viswanatha Satyanarayana (født 10. september 1895 i Krishna i Presidency of Fort St. George i Britisk India, død 18. oktober 1976 i Guntur i delstaten Andhra Pradesh i India) var en indisk poet, lyriker og forfatter. Han ble tildelt den prestisjetunge indiske forfatter-prisen Jnanpith Award og han fikk en Padma Bhushan i 1970 for hans mange litterære verker. Hans far var en tilhenger av filantropi.
Bakgrunn
I løpet av barndommen gjortde landsbykulturen gjort et langvarig inntrykk på Satyanarayana, og han lærte mye av den. Tradisjonelle utøvere av gatefolkekunstformer tiltrakk og formet ham. Disse kunstformene omfattet historiefortelling, ekstemporal - spontan - poesi, musikk, performance og dans i forskjellige former. De satte dypt preg i hans tanker og historiefortelling. Forbindelsene mellom landsbyboere på tvers av kaster og sosiale barrierer, skjønnheten i landsbylivet formet hans tanke og ideologi som den senere utfoldte seg.
Etter endt skolegang på landsbygden der han ble født, begynte Satyanarayana sin videre studier ved National College i Machilipatnam. Han studerte til en mastergrad fra Universitetet i Madras i 1929.
Karriere
Han begynte å skrive poesi i en alder av 14 år. Satyanarayana underviste ved en rekke høyskoler og universiteter i Guntur, Vijayawada, Machilipatnam og Karimnagar. I 1961 pensjonerte han seg som rektor og professor ved Statens College i Karimnagar og han viet hele sin tid til skriving, helt frem til sin død, i en alder av 81 år.
Viswanathas litterære verker inkluderer blant annet 30 dikt, 20 skuespill, 60 romaner, 10 kritiske estimater, 35 noveller, 70 essays, 50 hørespill, 10 essays som ble skrevet direkte på engelsk, 10 verk er sanskrit, tre oversettelser. Han har også skrevet 100 introduksjoner og forord til andre forfatteres bøker, samt flere radioforedrag.
Noen av hans dikt og romaner har blitt oversatt til flere andre språk, deriblant engelsk, hindi, tamil og urdu.
Graciosa
Graciosa kan vise til:
Smicronychini
Smicronychini er en gruppe av små snutebiller. Billene lever på levende planter.
Utseende
Små, avlange, mer eller mindre skjellkledte snutebiller.
Utbredelse
Gruppen har en kosmopolittisk utbredelse.
Camarotini
Camarotini er en gruppe av små snutebiller med lang, tynn snute. Billene lever på levende planter, og en del arter er problematiske skadedyr.
Utseende
Små, tettbygde snutebiller med et karakteristisk utseende. Slekten Camarotus er brede og flate, leggene på forbeina og dekkvingene sterkt utvidete. de kan ha uvanlige farger for snutebiller, for eksempel skarpt rosa. Artene i gruppen Prionomerina har gjerne lange, kraftige pigger på dekkvingene.
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Utbredelse
Gruppen er utbredt i den neotropiske økosonen og i Afrika.
Namibogenius
Namibogenius er en slekt av biller som hører til familien praktbiller (Buprestidae).
Utseende
En liten (2,8 - 3 millimeter), avlang, sylindrisk, svart praktbille. Antennene er tynne, hodet kort og bredt. Pronotum er avrundet firkantet, bredest nær forkanten. Dekkvingene er jevnbrede, noe sprikende i spissen, kraftig og jevnt punkterte.
Levevis
Arten er bare kjent fra typeserien som ble innsamlet i november.
Utbredelse
Artene er utbredt i Namibia.
Guillaume François Antoine, marquis de L’Hôpital
Guillaume François Antoine, marquis de L'Hôpital (født 1661 i Paris, død 2. februar 1704 i Paris) var en fransk matematiker. Han er best kjent for regelen som er oppkalt etter ham, angående grenseverdien til en brøk hvor telleren og nevneren begge går mot null eller uendelig, til tross for at regelen egentlig ble oppdaget av Bernoulli.
L’Hôpital planla først en militær karriere, men dårlig syn førte til at han skiftet til matematikk. Han løste brachistochroneproblemet, uavhengig av andre samtidige matematikere som Newton.
Han er også forfatter av den første europeiske boken om differensial- og integralregning, l'Analyse des Infiniment Petits pour l'Intelligence des Lignes Courbes. Boken ble publisert i 1696. I 1694 hadde L’Hôpital inngått en avtale med Johann Bernoulli: For 300 franc i året skulle Bernoulli fortelle L’Hôpital om sine matematiske oppdagelser, som L’Hôpital beskrev i boken sin.
I 1704, etter L’Hôpitals død, avslørte Bernoulli avtalen, og hevdet at det var han som hadde funnet mange av resultatene i L’Hôpitals bok. I 1922 ble det funnet tekster som ga støtte til Bernoulli. L’Hôpital publiserte boken anonymt, og Bernoulli ble kreditert i innledningen.
Diploharpus
Diploharpus er en slekt av løpebiller.
Utseende
Middelsstore (gjerne 7-8 millimeter), noe brede, blanke, mørke løpebiller. Fasettøynene er forholdsvis små og rundet utstående, kjevene ganske slanke og noe forlengede, antennene omtrent så lange som hode + pronotum. Pronotum er rundet, dekkvingene ovale uten påfallende punktrader. Noen arter er tydelig hårete.
Utbredelse
Slekten er utbredt fra Mexico i nord til Bolivia i sør.
Blind Man’s Luck
Blind Man's Luck er en amerikansk stumfilm fra 1917, regissert av George Fitzmaurice.
I due Foscari
I due Foscari er en opera i tre akter av Giuseppe Verdi. Den italienske librettoen, som bygger på skuespillet The Two Foscari av Lord Byron, er skrevet av Francesco Maria Piave. Operaen ble uroppført på Teatro Argentina i Roma 3. november 1844.
Blind Man’s Luck
Handling
Mistenkt for smugling går Eileen Caverly om bord på Connecticut Limited, forfulgt av en detektiv som holder øye med henne. Med på det samme toget sitter også Bob Guerton, forvist fra farens husholdning etter å ha stjålet for å betale regningene sine. Bob blir akkompagnert av Helen Raymond, som han giftet seg med når han var alt for beruset. Helen, i avsky for ektemannens handlinger, betror seg til Eileen. Men når toget blir ødelagt og Helen drept, poserer Eileen som kona til Bob for å unngå detektiven som følger etter henne.
En skadet Bob blir brakt til sykehuset, akkompagnert av Eileen. Men moren hans besøker Bob, og tror også at Eileen er hans kone. Senere blir Cromwel Crow, Eileens tidligere verge og en smugler, løslatt fra fengselet. Crow besøker Eileen, og krever 5 000 dollar ellers kommer han til å avsløre hennes hemmeligheter. Men i den påfølgende konfrontasjonen blir Crow drept.
Gallisk hane
Den galliske hane er et symbol for Frankrike og franskmenn, og et fransk nasjonalsymbol. Selv om hanen nå har blitt et fransk nasjonalsymbol, har den i andre land tidvis vært benyttet som et nedsettende symbol på franskmenn og Frankrike.
Allmenn symbolikk
Hanen er et symbol for årvåkenhet og vaktsomhet, den som varsler soloppgang og bærer bud om en ny dag idet mørket viker for lyset. Allerede i antikkens Hellas var hanen forbundet med guder som Helios og Apollon, mens den hos romerne særlig var knyttet til Janus. I kristen symbolikk er hanen forbundet med apostelen Peter.
Tanken om at den galliske hanen har sitt opphav i romertiden, fordi det latinske ordet for hane er gallus, et ord som også ble benyttet om innbyggerne i Gallia, er ikke riktig. Romerne benyttet villsvinet som symbol for Gallia.
Hanen som nedsettende symbol
Fra 1300-tallet av ble hanen i benyttet som spottende symbol for den franske konge og Frankrike i nabolandene. Hanen figurerte her sammen med løven, symbol for blant annet England, Venezia, Spania og Nederlandene, og ørnen, keiserens og Tysklands symbol. Gradvis fikk også hanen aksept som symbol for franskmenn og det franske innad i Frankrike.
Hanen som symbol for det franske folk
Gjennomslaget for hanen som nasjonalsymbol kom under den franske revolusjon. Hanen kom alt i 1789 opp som symbol for folket, tredjestanden, som motpart til de kongelige heraldiske liljer. I 1791 ble det slått en mynt med hanen som motiv og dette hjalp til med å popularisere symbolet blant folket. Etter at monarkiet falt, kom hanen med i Frankrikes statssegl.
Hanen var også på tale som symbol for keiserriket, men Napoléon valgte i stedet den fornemmere ørnen. Under den andre republikk kom hanen i 1848 med i republikkens segl, der den var plassert på roret republikkens personifikasjon holder i. Også under den tredje republikk var hanen et flittig benyttet symbol, blant annet på mynt og frimerker.
Hanen i våre dager
Ettersom hanen, som et simpelt husdyr, ikke er et entydig flatterende symbol, veksler dens anseelse og utbredelse. I våre dager er den mest utbredt som symbol innenfor idretten. Hanen er symbol for Fédération française de rugby og for Frankrikes landslag i rugby, som går under kallenavnet les coqs. Også Fédération Française de Football har en hane i sitt emblem. Sportsutstyrsfirmaet Le Coq Sportif tar sitt navn og varemerke etter den galliske hanen.
Hanen er også symbol for Vallonia, det fransktalende Belgia.
Litteratur
Hahn (Wappentier)
Cambarus cracens
Cambarus cracens  er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Blood Will Tell
Blood Will Tell er en amerikansk stumfilm fra 1917, regissert av Charles Miller.
Pardosa albatula
Pardosa albatula er en av edderkoppene i gruppen ulveedderkopper (Lycosidae).
Utseende
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Troppene til VM i fotball 1982
Troppene til VM i fotball 1982 inneholder samtlige 24 tropper som ble tatt ut til VM i fotball 1982 i Spania som ble spilt fra 13. juni til 11. juli 1982. Hver av de 24 nasjonene som deltok i mesterskapet registrerte 22 spillere (19 utespillere og tre keepere) som skulle delta i det kommende VM.
Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet.
Jos Daerden erstattet René Vandereycken rett før mesterskapet startet på grunn av skade, Vandreycken er oppgitt på FIFA.com som Belgias nr. 7.
Bliss (1917)
Bliss er en amerikansk stumfilm fra 1917, regissert av Alfred J. Goulding.
Handling
Harold og Bebe møter hverandre ved en tilfeldighet, mens de er ute og går tur. De blir umiddelbart betatt av hverandre, og bestemmer seg for å holde kontakten. Harold er en mann med beskjedne økonomiske midler, men den langt mer velstående Bebe er beleiret av friere. Men ingen av disse mennene lever opp til farens standarder, som insisterer på at hans fremtidige svigersønn skal være av edelt blod.
Harold besøker deres hjem, og ønsker å fri til Bebe. Men når han ankommer, antar faren til Bebe at Harold er en annen uegnet kandidat til datteren sin - og forsøker å kaste ham ut av huset med vold. Men Bebes far trekker deretter den slutningen at Harold egentlig er en greve, og derfor en passende ektemann for datteren hans. Bebes far ønsker at datteren hans skal gifte seg med Harold så snart som mulig.
Stiftelsen Bondens marked Norge
Stiftelsen Bondens marked Norge er en norsk stiftelse som fungerer som paraplyorganisasjon for de lokale andelslag som arrangerer og drifter Bondens marked i Norge.
Cambarus brachydactylus
Cambarus brachydactylus  er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Stiftelsen Bondens marked Norge
Daglig leder i Bondens marked Norge er Randi Ledaal Gjertsen som i 2015 avløste Aina Nilsen Bartmann. Stiftelsens styre leder av Bjørn Iversen.
Stiftelsen står også bak Bondens butikk i Mathallen Oslo (åpnet 2013) og i Sandvika Storsenter (åpnet 2016), som selger mat fra norske småskalaprodusenter.
Cambarus brachydactylus
Utbredelsen er begrenset med forekomster i elver og innsjøer i deler av Nord-Amerika.
Highland Park (Illinois)
Highland Park er en amerikansk by som ligger i Lake County i Illinois.
Den har og dekker et areal på 31,7 km².
Henry Bailey
Henry Marvin Bailey (født 24. april 1893 i Colleton County i Sør-Carolina død 1. november 1972 i Colleton County i Sør-Carolina) var en amerikansk pistolskytter som konkurrerte i Sommer-OL 1924 i Paris.
Bailey ble olympisk mester i skyting i OL 1924 i Paris. Han vant 25 meter silhuettpistol med 18 poeng, samme poengsum som sølvvinneren Vilhelm Carlberg fra Sverige og finske Lennart Hannelius på tredjeplass. Det var 55 deltakere fra 17 nasjoner som deltok i konkurransen som ble avviklet 28. juni 1924.
Statsforvalteren i Møre og Romsdal
Statsforvalteren i Møre og Romsdal er et norsk statlig embete, som utfører statsforvalterens oppgaver overfor kommunene i Møre og Romsdal.
Embetet ble etablert i 1671, da Romsdal og Nordmøre amt ble opprettet. Embetet skiftet navn 1.1.2021 fra Fylkesmannen i Møre og Romsdal til Statsforvalteren i Møre og Romsdal. Statsforvalteren har sete i Molde.
Statsforvalteren skal bidra til at Stortingets og Regjeringens retningslinjer blir fulgt opp. Dette skjer ved at statsforvalteren utfører forvaltningsoppgaver på vegne av departementene, og ved at statsforvalteren overvåker kommunenes virksomhet og er klageinstans for mange typer kommunale vedtak.
Silvio Gesell
Silvio Gesell (født 17. mars 1862 i St. Vith i Belgia, død 11. mars 1930 i Oranienburg i Brandenburg) var en tysk økonom, og liberalist og mutualist. Han skrev et stort antall skrifter, blant annet Die natürliche Wirtschaftsordnung durch Freiland und Freigeld (1916), der rentefri økonomi behandles, og som legger grunnlaget for den økonomiske teorien om Freiwirtschaft.
En mekanisme for pengeomløp
Gesell gikk inn for et system med såkalt demurrage på penger i stedet for vanlig beskatning og rente. Demurrage betyr at pengenes verdi minsker i henhold til en på forhånd utarbeidet tabell, alternativt at man regelmessig må legge til noe til sedlene, for eksempel et frimerke av bestemt valør, for at de skal være gyldige.
Det som fikk Gesell på disse tankene var blant annet at han så det som viktig for økonomien og velstanden at penger ble brukt så fort som mulig. Han utgikk fra kvantitetsteorien om penger, M*V = P*Y. Om pengenes omløpshastighet kunne økes, skulle konsumpsjonen og dermed velstanden øke, var tanken.
Denne ideen ble tatt opp siden av den såkalte Stamp Scrip-bevegelsen i USA på 1930-tallet liksom den lille østerrikske byen Wörgl og noen andre europeiske byer. Flere nåværende pengereformister har prøvd å gjenopplive arvet etter Gesell og argumenterte for at systemet burde erstatte dagens pengegsystem, bl.a Margrit Kennedy og Stephen C. Clark. Troligvis var det denne ideen som Keynes hadde i tankene da han i en av bøkene sine hevdet at etterverdenen troligvis skulle lære mer av Gesell enn av Marx.
Øvrig
Silvio Gesell deltok tilsammen med Gustav Landauer i den kortvarige bayerske rådsrepublikken i München 1919.
Lake in the Hills (Illinois)
Lake in the Hills er en amerikansk by som ligger i McHenry County i Illinois.
Den har og dekker et areal på 27,31 km².
Svartnebbamarant
Svartnebbamarant er en fugl i gruppen amaranter (Lagonosticta) i familien astrilder. Den forekommer i Angola, Benin, Burundi, Kamerun, Den sentralafrikanske republikk, Republikken Kongo, Den demokratiske republikken Kongo, Elfenbenskysten, Etiopia, Gabon, Guinea, Guinea-Bissau, Ghana, Kenya, Liberia, Malawi, Mosambik, Nigeria, Rwanda, Senegal, Sierra Leone, Sør-Afrika, Sudan, Swaziland, Tanzania, Togo, Uganda, Zambia og Zimbabwe.
Underarter
Det er beskrevet fire underarter av svartnebbamarant :
Ceratopodini
Ceratopodini er en gruppe av små snutebiller med lang, tynn snute. Billene lever på levende planter, og en del arter er problematiske skadedyr.
Utseende
Små, avlange, brunlige snutebiller med svært kraftige bein. Lårene er tykke med en skarp tann. Oversiden er mer eller mindre skjellkledt.
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Finanskrisen i 2008
Finanskrisen i 2008 var en omfattende krise i verdens finansielle system som startet i 2008. Særlig banker og andre finansforetak ble rammet, først i USA, deretter i resten av verden. Krisen varte til mars 2009, da markedene begynte å vise oppgang, men flere industriland slet med ettervirkningene mange år etter.
Forvarslene for krisen begynte å komme allerede i 2007, men det var først høsten 2008 at den slo til for fullt. Den hadde sitt utspring i at prisen på mange gjeldspapirer, særlig knyttet til det amerikanske boligmarkedet, hadde blitt for høy – en typisk finansboble. Mange av investorene var forretnings- og investeringsbanker, pensjonsfond og hedgefond. En viktig mekanisme i boblen var at ratingbyråene hadde grovt undervurdert risikoen for mislighold, noe som gjorde dem til godkjente investeringsobjekter for flere investorer med små rammer for risikable investeringer. Sentralt var også en lavere standard blant amerikanske boliglånsutstedere. Disse utstederne solgte gjerne store deler av fordringsmassen videre, så de var primært motivert av et høyt volum.
Høsten 2008 brøt deler av det internasjonale finansmarkedet fullstendig sammen, da mange av verdens største forretningsbanker kviet seg for å låne hverandre penger. Resultatet ble en alvorlig lavkonjunktur i de fleste industrialiserte land. Konkursen til amerikanske Lehman Brothers i september 2008 var den enkeltepisoden fremfor noen som førte til krisen.
Myndigheter over hele verden stilte opp for å finansiere sine respektive finanssystemer og i løpet av 2009 snudde markedene til pluss. Til tross for dette slet flere land økonomisk i mange år etter krisen.
Årsaker
Finanskrisens forutsetninger lå i flere forhold som utviklet seg i de foregående tiårene. Det var særlig tre endringer i finansreguleringen i USA som anses å ha stått sentralt:
I tillegg til en stadig svakere regulering spilte åpenbart de store makroøkonomiske ubalansene en viktig rolle. Et stort spareoverskudd hos noen, som store oljeeksportører eller nyindustrialiserte land i Øst-Asia, ble kanalisert til USA og andre land, hvor renten ble presset stadig lavere.
Finanskrisen anses å ha startet i USA gjennom subprimelån (se subprime-lånekrisen), det vil si omsettelige lån med svak sikkerhet, gitt til personer med svak evne til å nedbetale lånene. Bankene lånte ut penger til personer med dårlig tilbakebetalingsevne, slik at disse ble i stand til å anskaffe sin egen bolig, med tanke på at verdistigningen på boligen ville skape framtidig sikkerhet. På denne måten ble det mulig å utsette både renteinnbetalinger og amorteringer inn i en fremtid når boligen ville anses å ha høyere verdi. Fordringene fra subprimelånene ble strukturert til forskjellige obligasjonspakker (CDO), og solgt videre til amerikanske og internasjonale investorer. Pakkene fikk høy kredittrating av ratingbyråene, som gjorde at pensjonsfond over hele verden var ivrige investorer. I mange år fungerte systemet utmerket. Dersom en subprime-debitor ikke klarte å betale på lånet, dekket pantet i huset lånesummen.
I mange amerikanske stater kan personlige låntakere med pantelån levere pantet til banken, og dermed være kvitt betalingsforpliktelsen. Ved kraftig boligprisfall vil dermed mange se seg tjent med å levere huset til kreditor, som dermed taper penger.
Problemet kom da boligprisene stagnerte, og falt. Sommeren 2007 ble de første obligasjonspakkene nedgradert av ratingbyråene. To hedgefond som var administrert av investeringsbanken Bear Stearns ble lagt ned i august 2007, med store tap for banken fordi verdien av eiendelene hadde falt kraftig. De fortsatt fallende boligprisene, samt stor usikkerhet om balansekvaliteten i alle de store bankene, førte til full lånestans mellom de amerikanske bankene.
Det finansielle systemet har store selvforsterkende eller prosykliske effekter, som fører til at kursfall ofte etterfølges av sterkere kursfall. Blant annet har mange store investorer, for eksempel hedgefond, lånefinansierte investeringer. Når verdien av investeringene faller, er de tvunget av kreditorene til å selge seg ned. Dermed faller prisene ytterligere. Når mange vet at noen hedgefond er i vanskeligheter, er det mindre attraktivt å kjøpe papirer som tilbys. Forventninger om kursfall kan bli selvforsterkende.
Virkninger
Den 15. september 2008 gikk investeringsbanken Lehman Brothers konkurs, og da amerikanske myndigheter unnlot å gripe inn ble hele verdens pengemarkeder rammet av en akutt krise. Prisen på risiko steg kraftig, og mange banker og andre finansinstitusjoner ble svært lite villige til å låne ut penger til andre banker. Renten på lån med tre måneders løpetid mellom norske banker steg fra 6,5 prosent 15. september til 7,9 prosent i starten av oktober. De fleste banker var også langt mindre villige til å låne ut penger til andre debitorer enn banker. Dette førte til både høyere renter og strengere vilkår for dem som ville låne. Verdens aksjemarkeder falt også kraftig. Oktober 2008 ble den måneden med kraftigst fall på New York-børsen siden oktober 1987, etter at S&P 500-indeksen falt med 17 prosent.
Også prisen på andre varer og tjenester, som oljeprisen og skipsrater, falt kraftig sommeren og høsten 2008. Arbeidsledigheten begynte å stige i de fleste vestlige land. Det ble etter hvert klart at finanskrisen ville medføre realøkonomiske konsekvenser og at mange land sto overfor betydelige økonomiske utfordringer.
Tiltak
For å stabilisere situasjonen har derfor de fleste land innsett behovet for å foreta offentlige inngrep i økonomien. Blant annet er det lansert flere såkalte redningspakker for å bidra til å løsne på forholdene i pengemarkedene, slik at bankene igjen blir villige til å låne hverandre penger. Sentralbankene har også redusert styringsrentene kraftig. I USA ble styringsrenten kuttet til null i starten av januar 2009. Tiltakene varierer noe fra land til land avhengig av hvordan krisen påvirker økonomien. I Norge har Regjeringen og Norges Bank gjennomført flere tiltak for å føre en mer ekspansiv penge- og finanspolitikk. I USA var det i 2011 en inspeksjon av The Federal Reserve, der det viste seg at de hadde lånt ut mange ganger så mye penger som først uttalt: 125 billioner kr.
Lotharingia
Lotharingia (latin: Lotharii regnum) var et kongedømme i Vest-Europa i tidlig middelalder som etterfulgte det karolingske rike. Det besto av dagens Nederland, Belgia, Luxembourg, Nordrhein-Westfalen (Tyskland), Rheinland-Pfalz (Tyskland), Saarland (Tyskland), og Lorraine (Frankrike). Det har navn etter Lothar II som fikk de midtre delene av Frankerriket og deler av Italia etter sin far, Ludvig I. Da faren Lothar døde i 855 ble hans rike delt mellom hans sønner. Dette kunstferdige riket eksisterte fra 855 og til begynnelsen av 900-tallet.
Lotharingia ble skapt ut av den tredelte delingen i 855 fra kongeriket Mellomfrankerriket,, som i seg selv var dannet av en tredeling av det karolingske rike ved traktaten i Verdun i 843. De to andre rikene var Østfrankerriket og Vestfrankerriket, og konflikter mellom disse to over Lotharingia hadde sin bakgrunn at disse var de gamle frankiske hjemlandene til Austrasia, og besittelsen av dem hadde stor prestisje. Ettersom Lotharingia manglet en enkel historisk eller etnisk identitet, var samtiden usikre på hva de skulle kalle det. Det ble derfor regnum quondam Lotharii eller Lotharii regnum («kongedømmet [til] Lothars»). Det har gitt navn til det moderne nederlandske navnet på provinsen Lotharingen. Det franske navnet for Lorraine er avledet fra det latinske betegnelsen.
Cambarus friaufi
Cambarus friaufi eller «hairy crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Astrid Bonge Petersen
Astrid Pauline Wilhelmine Bonge Petersen (født 16. mai 1874 i Bergen, død 1964) var en norsk forfatter, dramatiker, foreningskvinne, foredragsholder, lokalpolitiker og politisk konservativ kvinnesaksaktivist.
Liv og virke
Før hun ble gift, arbeidet Astrid Bonge Petersen som lærer ved Ulrikke Pihls Pigeskole i sin fødeby Bergen. Siden etablerte hun seg som dramatiker og journalist. Hun engasjerte seg dessuten i flere foreninger og lag. Rundt slutten av første verdenskrig var hun styremedlem i Bergens kvindelige Diskussionsklub.
I 1925 reiste hun til USA med representanter for Norske Kvinders Nationalraad, som korrespondent for norske aviser. Der besøkte hun den internasjonale kvinnekongressen. Hun satt blant annet i styret og redaksjonen for Husmorbladet.
I 1932 opprettet Bonge Petersen det som ble kalt «Bygdø Akademi – For undervisning og utdannelse av unge piker». Til dette formålet ble det også innredet et internat i hennes elegante villa «Mon Plaisir».
Pachomios
Pachomios (gresk: Παχώμιος, koptisk: ⲡⲁϩⲱⲙ, født 292 i Esneh i Egypt, død 9. mai (tradisjonelt) 348 i Pbow) var en koptisk munk fra Teben i Egypt. Han grunnla et av verdens første kloster i Egypt på 320-tallet. Han ble senere helligkåret med festdag 4. mai og regnes som en av ørkenfedrene. Pachomios regnes som en grunnlegger av det moderne klostervesen, og ved hans død var han høyeste abbed over ni munkeklostre og to nonneklostre. Den type kloster han grunnla, kalles «kenobittiske klostre» (keno- av gresk koinos (κοινός) = felles), som skiller seg fra eremittklostre ved at man lever og arbeider i et fellesskap.
Pachomios skrev også regler for klosterlivet, der utøverne skulle underkaste seg disiplinær kontroll av sine overordnede. Disse regler ble senere forbilde for senere klosterregler, utformet etter hvert som klosterbevegelsen spredte seg i den kristne verden. Sentralt stod bønner, arbeid og hjelp til andre. Alle hadde sin egen klostercelle, men ba og arbeidet i lag med andre. Pachomios' samfunn ble forbilde for nye asketiske samfunn som vokste frem.
Kjell Bjørnsen
Kjell Bjørnsen (født 12. desember 1943 i Stavanger, Rogaland, død 28. desember 2004 i Stavanger) var en norsk vektløfter, som konkurrerte for Stavanger Vektløfterklubb. Han var tvillingbror til Tore Bjørnsen, som også er vektløfter. Innen vektløfting har Kjell Bjørnsen blant annet vunnet seks NM-gull og to kongepokaler. Han har også har konkurrert i styrkeløft.
== Resultater og meritter i vektløfting ==
Cambarus williami
Cambarus williami  eller «Brawleys fork crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av USA.
Ceylonaxia
Ceylonaxia er en slekt av biller som hører til familien praktbiller (Buprestidae).
Utbredelse
Arten lever på Sri Lanka.
Queen’s Club Championships
Queen's Club Championships er en profesjonell tennisturnering som blir spilt på gress. Den er en del av ATP-touren, og er klassifisert som en ATP 500-turnering.